《和支提秀和尚》
宋代·释慧空

尊宿老河东，丛林之眼目。灵明剑倚天，秀润山含玉。

忆昨台雁行，再拜初接足。森严听法徒，天冠千眷属。

不以空也愚，斯事力见笃。别来化城钟，屡度新丰曲。

一字妙无传，四方牢记录。安得从之游，寒泉荐秋菊。

作者简介：释慧空（一○九六～一一五八），号东山，俗姓陈，福州（今属福建）人。年十四出家，初学于圆悟、六祖，后至疏山，为南岳下十四世，泐潭清禅师法嗣。高宗绍兴二十三年（一一五三），住福州雪峰禅院，次年退归东庵。二十八年卒，年六十三（《五灯会元》卷一八、《东山慧空禅师语录跋》）。有《东山慧空禅师语录》、《雪峰空和尚外集》传世。　释慧空诗，以续藏经本《东山慧空禅师语录跋》及日本旧刻《雪峰空和尚外集》（今藏北京图书馆）为底本，编为二卷。